Μοχάμεντ Σαχαμπουντίν

Ο Μοχάμεντ Σαχαμπουντίν{মোহাম্মদ সাহাবুদ্দিন, Môhammod Shahabuddin, προφέρεται στα Μπενγκάλι: ˈmoɦɑmmod ˈʃɑɦɑbudːin} (γεννημένος στις 10 Δεκεμβρίου 1949) είναι Μπανγκλαντεσιανός νομικός, δημοσιογράφος, δημόσιος υπάλληλος και πολιτικός, ο οποίος υπηρετεί ως ο 16ος και σημερινός πρόεδρος του Μπανγκλαντές από το 2023. Εκλέχθηκε χωρίς αντίπαλο στις προεδρικές εκλογές του 2023 ως υποψήφιος του κυβερνώντος Awami League. Πριν την προεδρία του, ο Σαχαμπουντίν υπηρέτησε ως περιφερειακός και ανώτερος δικαστής, καθώς και ως επίτροπος της Επιτροπής Καταπολέμησης Διαφθοράς από το 2011 έως το 2016.

 Πρώτα χρόνια και εκπαίδευση 
Ο Σαχαμπουντίν γεννήθηκε στις 10 Δεκεμβρίου 1949 στην περιοχή Jubilee Tank στο Σιβραμπούρ της Ουπαζίλα Σαντάρ της περιφέρειας Πάμπνα στην τότε Ανατολική Βεγγάλη,  στην Κοινοπολιτεία του Πακιστάν (σημερινό Μπανγκλαντές). Οι γονείς του ήταν οι Σαρφουντίν Ανσαρί και Καϊρούνεσα.

Ο Σαχαμπουντίν φοίτησε στο σχολείο Purbatan Gandhi στην Πάμπνα και αργότερα στην Ακαδημία Radhanagar Majumdar όπου ολοκλήρωσε τις εξετάσεις SSC το 1966. Στη συνέχεια ολοκλήρωσε τις εξετάσεις HSC και έλαβε πτυχίο από το Κολέγιο Έντουαρντ της Πάμπνα το 1968 και 1972 αντίστοιχα. Έλαβε μεταπτυχιακό δίπλωμα στην ψυχολογία από το Πανεπιστήμιο Ρατζσάχι το 1974 και πτυχίο νομικής (LLB) από το Δίκαιο Κολέγιο Shahid Aminuddin το 1975.

 Καριέρα 
Ο Σαχαμπουντίν ήταν φοιτητικός ηγέτης του Συνδέσμου Αγουόμι  στα τέλη της δεκαετίας του 1960 και στις αρχές του 1970. Υπήρξε γενικός γραμματέας της φοιτητικής ένωσης του Κολεγίου Έντουαρντ Πάμπνα  και πρόεδρος της Chhatra League και της Jubo League της επαρχίας Πάμπνα. Ήταν επίσης επικεφαλής του τοπικού παραρτήματος της Οργάνωσης Μαθητών Ανεξάρτητης Βεγγάλης (Shadhin Bangla Chhatra Shongram Parishad). Συμμετείχε στον Πόλεμο Ανεξαρτησίας ως μαχητής. Υπήρξε κοινός γραμματέας της Bangladesh Krishak Sramik Awami League (BAKSAL) και γραμματέας δημοσίων σχέσεων του τοπικού Awami League. Φυλακίστηκε για τρία χρόνια μετά τη δολοφονία του Σέιχ Μουτζιμπούρρ Ραχμάν το 1975.

Το 1982 εντάχθηκε στο δικαστικό σώμα της Δημόσιας Υπηρεσίας του Μπανγκλαντές ως βοηθός δικαστής (Munsef). Αργότερα προήχθη σε Περιφερειακό και Ανώτερο Δικαστή, την υψηλότερη θέση στη Δικαστική Υπηρεσία. Εκλέχθηκε γενικός γραμματέας της Ένωσης Δικαστικής Υπηρεσίας το 1995 και το 1996.

Ορίστηκε από το υπουργείο Δικαιοσύνης, Δικαίου και Κοινοβουλευτικών Υποθέσεων ως συντονιστής στη δίκη των δολοφόνων του Σέιχ Μουτζιμπούρ Ραχμάν. Υπηρέτησε ως εκλογικός επίτροπος στο Εθνικό Συνέδριο του Συνδέσμου Αγουόμι το 2022.

Τον Φεβρουάριο του 2023 ο Σαχαμπουντίν παραιτήθηκε από το διοικητικό συμβούλιο της Islami Bank Bangladesh Limited μετά την εκλογή του στην προεδρία της χώρας — θέση την οποία κατείχε από το 2017.

 Προεδρία 
Ο Σαχαμπουντίν εξελέγη Πρόεδρος του Μπανγκλαντές χωρίς αντίπαλο στις 13 Φεβρουαρίου 2023 ως υποψήφιος του Συνδέσμου Αγουόμι, διαδεχόμενος τον Αμπντούλ Χαμίντ. Ορκίστηκε στις 24 Απριλίου 2023 ενώπιον της Εθνοσυνέλευσης του Μπανγκλαντές.

 Προσωπική ζωή 
Ο Σαχαμπουντίν είναι παντρεμένος με τη Ρεμπέκα Σαχαμπουντίν, πρώην καθηγήτρια και μέλος της Δημόσιας Επιτροπής Υπηρεσιών του Μπανγκλαντές (BPSC).
 Παραπομπές 

Σαχαμπουντιν, Μοχαμε
Σαχαμπουντίν